
ส่วนที่ 1  
บทนำ
1.1 บทนำ

รัฐธรรมนูญแห่งราชอาณาจักรไทย พ.ศ.2560 ซึ่งเป็นรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่นโดยกำหนดกรอบความเป็นอิสระในการกำหนดนโยบาย การปกครอง การบริหาร การบริหารงานบุคคล การเงินและการคลัง และมีอำนาจหน้าที่ของตนเองโดยเฉพาะ  นอกจากนี้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542  ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่น  พระราชบัญญัติบริหารงานบุคคลส่วนท้องถิ่น พ.ศ.2542  พระราชบัญญัติว่าด้วยการเข้าชื่อเสนอข้อบัญญัติท้องถิ่น พ.ศ.2542  พระราชบัญญัติว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น พ.ศ.2542  ซึ่งจุดหมายดังกล่าวจัดทำขึ้นเพื่อให้กระจายอำนาจเป็นไปอย่างโปร่งใสและสามารถตรวจสอบได้  องค์กรปกครองส่วนท้องถิ่นจึงมีอำนาจกว้างขวางขึ้น  ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น  แต่รวมไปถึงการพัฒนาคุณภาพชีวิต  การพัฒนาเศรษฐกิจและสังคมท้องถิ่น และเป็นองค์กรที่เปิดให้ประชาคมท้องถิ่นมีส่วนร่วมในการบริหารและตรวจสอบการปฏิบัติงานขององค์การบริหารส่วนตำบลบางมะเดื่อ

 องค์การบริหารส่วนตำบลบางมะเดื่อ  ได้จัดทำแผนพัฒนาสี่ปีซึ่งเป็นแผนที่กำหนดยุทธศาสตร์แนวทางการพัฒนาองค์การบริหารส่วนตำบลโดยแสดงถึงวิสัยทัศน์ พันธกิจ และจุดมุ่งหมายในการพัฒนาในช่วง 4 ปี (2561-2564) และเชื่อมโยงกับการวางแผนเพื่อจัดทำงบประมาณแต่ละปี  โดยครอบคลุมระยะเวลา 4 ปีตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเติมเพิ่มฉบับที่ 2 พ.ศ.2559 ประกอบกับหนังสือกระทรวงมหาดไทย ด่วนที่สุดที่ มท 0810.3/ว0600 ลงวันที่ 10 ตุลาคม  2559  องค์การบริหารส่วนตำบลบางมะเดื่อ  จึงได้จัดทำแผนการดำเนินงานประจำปี พ.ศ.2561  ตามรูปแบบที่กำหนดตามหนังสือดังกล่าว  โดยปรับเปลี่ยนจาก “แนวทางการพัฒนา” เป็น “แนวทาง”  เพื่อให้สอดคล้องกับรูปแบบแผนพัฒนาสี่ปี  ตามหนังสือกระทรวงมหาดไทยด่วนที่สุด ที่ มท 0810.2/ว5797 ลงวันที่ 10 ตุลาคม  2559  โดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบล  ประจำปีงบประมาณ พ.ศ.2561 ขององค์การบริหารส่วนตำบลบางมะเดื่อขึ้นและเพื่อกำหนดแนวทางในการดำเนินงานของโครงการต่าง ๆ ที่ได้รับการอนุมัติให้ดำเนินงานในปีงบประมาณ พ.ศ.2561 มีความชัดเจนในการปฏิบัติมากขึ้นและมีการประสานและบูรณาการการทำงานเกี่ยวกับหน่วยงานอื่น ๆ รวมทั้งการจำแนกรายละเอียดต่างๆ ของแผนงาน/โครงการในแผนการดำเนินงาน  เพื่อให้การติดตามและประมวลผลเมื่อสิ้นปีมีความสะดวกมากขึ้น

คณะกรรมการสนับสนุนการจัดทำแผนการพัฒนาองค์การบริหารส่วนตำบลบางมะเดื่อ  มุ่งหวังว่าแผนการดำเนินงานฉบับนี้จะเป็นประโยชน์ต่อการบริหารจัดการ  การติดตามและประมวลผลการนำแผนพัฒนาไปปฏิบัติใช้เป็นอย่างดี 

1.2 วัตถุประสงค์ของแผนการดำเนินงาน

1) แผนการดำเนินงานมีจุดมุ่งหมายเพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น  ประจำปีงบประมาณนั้นเพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น  มีความชัดเจนในการปฏิบัติมากขึ้น  ลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน/โครงการในแผนการดำเนินงาน

2) แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น  เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ

3) แผนการดำเนินงาน จะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนาที่จะบรรจุในแนการดำเนินงานจะมีที่มาจาก 



(1) งบประมาณรายจ่ายประจำปี  งบประมาณรายจ่ายเพิ่มเติม  ขององค์กรปกครองส่วนท้องถิ่น (รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)


(2) โครงการ กิจกรรม การพัฒนาขององค์กรปกครองส่วนท้องถิ่น ที่เกิดจากการจ่ายขาดเงินสะสม เงินอุดหนุนเฉพาะกิจหรืองบประมาณรายจ่ายอื่น ๆ ที่ดำเนินการตามโครงการพัฒนาท้องถิ่น


(3) โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบประมาณ (ถ้ามี)


(4) โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น  


(5) โครงการ/กิจกรรมการพัฒนาอื่น ๆ ที่องค์กรปกครองส่วนท้องถิ่นพิจารณาเห็นว่าจะเกิดประโยชน์ในการประสานการดำเนินงานในพื้นที่
1.3 ขั้นตอนการจัดทำแผนการดำเนินงาน


ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม พ.ศ.2559  ได้กำหนดให้จัดทำแผนการดำเนินงานตามข้อ 26 และ ข้อ 27 ว่า การจัดทำแผนการดำเนินงานให้ดำเนินการตามระเบียบนี้  โดยมีขั้นตอนดำเนินการดังนี้



1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ        ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

2) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

3) แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน/โครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น  การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

การจัดทำแผนการดำเนินงานเพิ่มเติม

ภายหลังจากองค์กรปกครองส่วนท้องถิ่นได้จัดทำแผนการดำเนินงานแล้วหากองค์กรปกครองส่วนท้องถิ่นมีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ดำเนินการในพื้นที่องค์กรปกครองส่วนท้องถิ่นในปีงบประมาณนั้น ให้องค์กรปกครองส่วนท้องถิ่นดำเนินการจัดทำแผนการดำเนินงานให้แล้วเสร็จภายใน 30 วัน นับแต่มีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยงานราชการส่วน
กลาง ส่วนภูมิภาค รัฐวิสาหกิจหรือหน่วยงานอื่น ๆ (โดยให้จัดทำเป็นแผนการดำเนินงานเพิ่มเติม ฉบับที่ 1,2,3,4,......)

ร่างแผนการดำเนินงานให้พิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาขององค์กรปกครองส่วนท้องถิ่น ที่กำหนดไว้ในแผนยุทธศาสตร์การพัฒนาขององค์กรปกครองส่วนท้องถิ่น และสอดคล้องกับแผนพัฒนาสามปี โดยมีเค้าโครงแผนการดำเนินงาน 2 ส่วน คือ

ส่วนที่ 1 บทนำ

องค์ประกอบ  ประกอบด้วย  บทนำวัตถุประสงค์ของแผนการดำเนินงาน ขั้นตอนการจัดทำแผนการดำเนินงาน ประโยชน์ของแผนการดำเนินงาน โดยนำเสนอดังนี้

1.1 บทนำ 

1.2 วัตถุประสงค์ของแผนการดำเนินงาน

1.3 ขั้นตอนการจัดทำแผนการดำเนินงาน

1.4 ประโยชน์ของแผนการดำเนินงาน

ส่วนที่ 2 บัญชีโครงการ/กิจกรรม

องค์ประกอบ ประกอบด้วย บัญชีสรุปจำนวนโครงการและงบประมาณ และบัญชีโครงการ/กิจกรรม/งบประมาณ โดยนำเสนอดังนี้

2.1 บัญชีสรุปจำนวนโครงการและงบประมาณ (แบบ ผด.01)

แบบ ผด.01 เป็นแบบบัญชีสรุปจำนวนโครงการและงบประมาณ แผนการดำเนินงาน ประจำปีงบประมาณ พ.ศ. ............... ประกอบด้วย ยุทธศาสตร์/แนวทางการพัฒนา จำนวนโครงการที่ดำเนินการ คิดเป็นร้อยละของโครงการทั้งหมด จำนวนงบประมาณ คิดเป็นร้อยละของงบประมาณทั้งหมด หน่วยงานรับผิดชอบ

การลงยุทธศาสตร์และแนวทางการพัฒนาโดยภาพรวมทั้งหมด ผลของการคิดเป็นร้อยละของโครงการทั้งหมด และการคิดเป็นร้อยละของงบประมาณทั้งหมด จะต้องเป็นร้อยละร้อยละเสมอ (100)

2.2 บัญชีโครงการ/กิจกรรม/งบประมาณ (แบบ ผด.02)

แบบ ผด.02 เป็นแบบบัญชีโครงการ/งบประมาณ แผนการดำเนินงาน ประจำปีงบประมาณ  พ.ศ. ....................... ประกอบด้วย ยุทธศาสตร์แต่ละยุทธศาสตร์พร้อมแสดงแนวทางการพัฒนา โดยมีลำดับที่/โครงการ/รายละเอียดของกิจกรรม ที่เกิดขึ้นจากโครงการ/งบประมาณ (บาท)/สถานที่ดำเนินการ/หน่วยงานรับผิดชอบหลัก/ปีงบประมาณและเดือน โดยเริ่มจากเดือนตุลาคมของปีหนึ่งไปสิ้นสุดเดือนกันยายนอีกปีหนึ่ง
1.4 ประโยชน์ของแผนการดำเนินงาน
        

1) เป็นเครื่องมือในการบริหารงานของผู้บริหารองค์การบริหารส่วนตำบลบางมะเดื่อในการปฏิบัติงานให้เป็นไปอย่างเหมาะสมและมีประสิทธิภาพ        


2) เป็นเครื่องมือในการติดตามและประเมินผล



3) เป็นการแสดงถึงเป้าหมาย  รายละเอียดกิจกรรม  งบประมาณ  ระยะเวลาที่ชัดเจนและแสดงถึงการดำเนินงานจริง


4) มีการประสานและบูรณาการการทำงานกับหน่วยงานอื่น  และการจำแนกรายละเอียดต่าง ๆ ของแผนงาน/โครงการในแผนปฏิบัติการ  ทำให้การติดตามประเมินผลเมื่อสิ้นปีมีความสะดวกมากยิ่งขึ้น


5) เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่ขององค์การบริหารส่วนตำบลบางมะเดื่อ  ทำให้ได้ข้อมูลที่หลากหลายมากยิ่งขึ้น

ส่วนที่ 2  
บัญชีโครงการพัฒนาท้องถิ่น
- 6 –
2.1 บัญชีสรุปจำนวนโครงการพัฒนาท้องถิ่น กิจกรรมและงบประมาณ

2.2 บัญชีโครงการพัฒนาท้องถิ่น กิจกรรมและงบประมาณ

